Id-delegati żgħażagħ esprimew is-sodisfazzjon ġenerali tagħhom bl-edukazzjoni, kif ukoll enfasizzaw in-nuqqasijiet eżistenti. Is-sitwazzjoni rrapportata miż-żgħażagħ, kif ukoll il-proposti tagħhom inġabru fil-qosor biex jifformaw ir-Rakkomandazzjonijiet tal-Lussemburgu. Fit-23 ta' Novembru 2015, ir-Rakkomandazzjonijiet tal-Lussemburgu ġew ippreżentati lill-Ministri Ewropej tal-Edukazzjoni għall-kunsiderazzjoni tagħhom u bħala bażi għal aktar azzjoni. Ir-rakkomandazzjonijiet isostnu l-implimentazzjoni tal-edukazzjoni inklużiva bħala l-aħjar għażla fejn jeżistu l-kundizzjonijiet meħtieġa. Dawn huma ragruppati f'madwar ħames messaġġi prinċipali li ż-żgħażagħ esprimew matul id-diskussjonijiet tagħhom. Rakkomandazzjonijiet tikkonċernahom direttament jew indirettament. • Iż-żgħażagħ għandhom jiġu mistoqsija dwar il-bżonnijiet tagħhom. • L-organizzazzjonijiet taż-żgħażagħ għandhom ikunu involuti b'mod sistematiku. 2. Skejjel mingħajr xkiel Dan huwa relatat mal-eliminazzjoni ta' kull xkiel fiżiku u tekniku: • Ħafna xkilijiet diġà ġew issuperati fl-iskejjel, iżda jridu jitneħħew l-ixkilijiet kollha sabiex ikun hemm il-kapaċità fiżika li jintlaħqu ċ-ċentri edukattivi lokali, jinkiseb aċċess faċli għalihom u l-moviment fihom. Dan jirreferi għall-involviment dirett tal-istudenti fit-teħid ta' deċiżjonijiet kollha li jikkonċernawhom: • Il-bini edukattiv li għaddej minn rikostruzzjoni jew modernizzazzjoni għandu jirrispetta l-prinċipji ta' aċċessibbiltà, bħall-ħolqien ta' spazji multifunzjonali u/jew kwieti fl-iskejjel, kif ukoll li tiżdied id-disponibbiltà ta' tagħmir edukattiv flessibbli. • Il-vuċijiet taż-żgħażagħ, kif ukoll tal-familji tagħhom, għandhom jinstemgħu u jiġu kkunsidrati f'kull deċiżjoni li tittieħed li • Għandu jkun hemm disponibbli għajnuniet tekniċi u materjali edukattivi adegwati skont il-bżonnijiet individwali. 1. Kollox dwarna, magħna 3. Inkissru l-isterjotipi Dan huwa dwar il-kunċett ta' "normalità" – jekk naċċettaw li kulħadd huwa differenti, allura minn huwa "normali"? • Li l-għalliema, il-personal tal-iskola, iż-żgħażagħ, il-familji u s-servizzi ta' sostenn ikunu pprovduti b'informazzjoni affidabbli dwar il-bżonnijiet differenti tal-istudenti huwa importanti ħafna biex jitrawwmu r-rispett u t-tolleranza reċiproċi. • Id-diversità għandha tkun perċepita bħala fatt pożittiv; valur kondiviż għandu jkun "li d-diżabilità titqies bħala normali". • Kulħadd huwa differenti u kulħadd għandu jkun aċċettat. It-tolleranza hija bbażata fuq li nifhmu 'l xulxin. • Il-komunità edukattiva teħtieġ tkun aktar konxja dwar, u iktar tolleranti lejn, persuni b'diżabilitajiet. 4. Id-diversità hija t-taħlita, l-inklużjoni hija dik li tgħin lit-taħlita taħdem Ir-raba' messaġġ jiġi minn slogan użat minn xi żgħażagħ: • Kulħadd għandu jiffoka fuq dak li jista' jsir, mhux fuq dak li ma jistax. • L-edukazzjoni għandha tkun kompletament aċċessibbli, u tirrispetta l-ħtiġijiet tal-istudenti kollha bħala l-bażi għal edukazzjoni ta' kwalità għal kulħadd. • Il-kooperazzjoni fost l-għalliema u professjonisti oħra, kif ukoll l-għoti ta' opportunitajiet ta' taħriġ tajbin, huma fundamentali. • L-għoti tal-appoġġ uman u/jew tekniku meħtieġ mill-għalliema u l-ħbieb tal-klassi huwa kruċjali. 5. Insiru ċittadini sħaħ Dan huwa relatat mal-impatt tal-edukazzjoni inklużiva biex wieħed ikun inkluż kompletament fis-soċjetà: • Huwa essenzjali li wieħed ikun inkluż fl-iskejjel ewlenin, sabiex jiġi inkluż fis-soċjetà. • L-għan huwa li kulħadd ikun jista' jsib postu fis-soċjetà. Konklużjoni Ir-Rakkomandazzjonijiet tal-Lussemburgu huma konformi ma' u kumplimentari għad-dokumenti Ewropej u internazzjonali uffiċjali rilevanti fil-qasam tal-ħtiġijiet speċjali u l-edukazzjoni inklużiva. Iż-żgħażagħ enfasizzaw l-edukazzjoni inklużiva bħala kwistjoni ta' drittijiet umani u poġġew kunċetti ewlenin bħan-normalità, it-tolleranza, ir-rispett u ċ-ċittadinanza, fiċ-ċentru tad-diskussjonijiet tagħhom. Ir-Rakkomandazzjonijiet tal- Lussemburgu sħaħ huma disponibbli miż-żona web L-Edukazzjoni Inklużiva – Ħu Azzjoni!: http://www.european-agency.org/luxembourgrecommendations